Čo je to ponožková vlna?
ponožková vlna obsahuje okrem vlny aj polyamid na spevnenie, aby sa ponožky rýchlo nepredrali. väčšinou máva zloženie 70-80% vlna a 20-30% polyamid. ale existujú aj ponožkové vlny a prímesou iných materiálov (bavlna na leto, kašmír či ťava na zimu, akryl na zníženie ceny, a pod.).
vlnu s úpravou superwash môžete prať v práčke. samozrejme, treba si zvoliť program na vlnu a aj použiť prací gél na vlnu.  
tradičná vlna úpravu superwash nemá, a je nutné ju prať v rukách.  
ak použijete vlnu bez úpravy superwash (nie je možné prať ju v práčke), môžete z nej upliesť napr. aj vrchné nohavičky na látkové plienky. takáto vlna totiž obsahuje zvýšené množstvo lanolínu a je vodoodolná. ani svetrík z takejto vlny vám nepremokne, ale ručné pranie väčšieho kúsku už nie je veľká zábava.